**EELNÕU 2025/315**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon | JK |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

30. jaanuar 2025 nr

Viljandi linna 2024. aasta kultuuripreemiad

Viljandi Linnavolikogu 24.09.2015 määruse nr 62 „Viljandi linna kultuuripreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu kultuuri- ja spordikomisjoni otsus.
2. Viljandi linna 2024. aasta kultuuripreemia saajad on:
	1. ………………………….…….;
	2. ………………………………...
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tartuhk.menetlus@kohus.ee või Veski 32, 50409 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Annika Aasa

**Esitatud:** 13.01.2025

**Esitaja:** Viljandi Linnavalitsus **Ettekandja:** Liis Aedmaa

**Lk arv:** 9

**Hääletamine:** nõudmisel

Seletuskiri

**Viljandi linna 2024. aasta kultuuripreemiad**

Eelnõu eesmärk on tunnustada Viljandi linnas tegutsevaid füüsilisi või juriidilisi isikuid või muid ühendusi, mis ei ole juriidiline isik, väljapaistva tegevuse eest kultuuri edendamisel või saavutuste eest kultuuri valdkonnas.

Kultuuripreemiate määramine toimub Viljandi Linnavolikogu 24.09.2015 määruse nr 62 „Viljandi linna kultuuripreemia“ alusel ning arvestades laekunud ettepanekuid. Ettepanekud on koondatud kokku alljärgnevas koondtabelis.

Määrusega saab tutvuda siin: <https://www.riigiteataja.ee/akt/408022022034?leiaKehtiv>

Preemia määramiseks esitati kokku 22 ettepanekut, neist 15 erineva isiku, kollektiivi, asutuse või teo tunnustamiseks.

Ühe preemia suurus on 2000 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja preemia saaja nimi kantakse Viljandi linna auraamatusse.

Preemia kantakse preemia saaja kontole hiljemalt 24. veebruariks 2025.

Preemia antakse üle Eesti Vabariigi 107. aastapäevale pühendatud pidulikul kontsertaktusel Pärimusmuusika Aidas 24. veebruaril 2025 või preemia saajale sobival ajal ning sobivas kohas.

**Kultuuripreemiale esitatud kandidaadid:**

|  |  |
| --- | --- |
| **Kandidaat** | **Esitaja ja põhjendus** |
| 1. **TÜ VKA SEGAKOOR** (MTÜ Kultuuriakadeemia Loomekollektiivid)
 | *(esitaja Annela Jürgenson)*Edastan Viljandi linna kultuuripreemia kandidaadiks TÜ Viljandi Kultuuriakadeemia segakoori (MTÜ Kultuuriakadeemia Loomekollektiivid), kes oma tegevuse ning saavutatud kõrge tasemega on Viljandimaa koorimuusika traditsioonide väärikas kandja ning suurepäraseks eeskujuks kogu maakonna rahvakultuuri väärtuste hoidmisel ja edendamisel.Koor loodi 1990.a. tudengite eestvedamisel ning juba üle 30 aasta on koor aktiivselt tegutsenud Viljandimaa kultuurimaastikul. Sel hooajal (2024/25) on segakoori koosseisus 53 lauljat. Suur lauljate arv teeb meist ilmselt Viljandimaa ühe suurima koosseisuga rahvakultuuri kollektiivi. Läbi aastate on segakoori tegevust ilmestanud erinevad kontserdid, osalemine Viljandi linna ja maakonna olulistel kultuurisündmustel näiteks Eesti Vabariigi aastapäeva ja Esimese Advendi tähistamise sündmused, erinevad suur-projektid nagu jazz-ooper „Carmen“, Viljandi Hansapäevad ja paljud teised. Kogu tegutsemisaja vältel on koor aktiivselt osalenud nii maakondlikult kui üleriigiliselt laulu-ja tantsupeo protsessis ning ka Baltimaade üliõpilaste laulu- ja tantsupeol „Gaudeamus”.Ainuüksi 2024. aastal on koor silma jäänud arvukate esinemistega nii maakonnas kui väljaspool: Eesti Segakooride Liidu korraldatud konkurss Tuljak; Suure-Jaani kiriku katuse heategevuskontsert; Viljandi POP-laulupidu; Uma Pido Põlva Intsikurmus; Viljandi pärimusmuusika festival; Hingedepäeva kontsert.Lisaks eelnenud tegemistele pürgib koor 2025. aasta laulupeole „Iseoma“ esinedes lisaks segakoori repertuaarile ka valikkooride lugudega. Veel ootab 2025. aastal ees koori Viljandimaa laulu- ja tantsupidu ning loodetavasti ka Viljandi Suveooperil kaasa tegemine.Koor on olnud oma tegutsemisaja jooksul edukas, pälvides mitmeid kõrgeid autasusid: A-kategooria II koht Viimsi JazzPopFestil; I kategooria noorte laulupeo „Maa ja ilm“ ettelaulmisel; I kategooria noorte laulupeo „Püha on maa“ ettelaulmisel; 2024. aastal „Tuljaku“ võistulaulmisel eripreemia. |
| 1. **ARGO ALEŠIN**
 | *(esitaja Rita Pomber)*Argo Alešinit võib lugeda kindlasti üheks esimeseks, järjepidevaks ja pühendunumaks elektroonilise muusika maaletoojaks Viljandi linnas.2000 aastal pani Argo, edaspidi siin kirjutises nimega Ats (nii hüüavad teda kõik sõbrad ja tuttavad ning nii tuntakse teda laias muusikamaailmas), aluse elektroonilise muusika üritustesarjale „Hype the Funk“ ja sellest esimesest on tuleval suvel saamas juba kahekümne viies sündmus. Tema loodud sündmus ei ole pelgalt elektroonilise muusika mängimise koht, vaid see on paik, kus kohtuvad sõprusringkonnad, kogukond, tuttavad, koolikaaslased ja erinevad generatsioonid. See atmosfäär, mida sündmus loob ja tunne, mis sündmusel sinu sisse kulgeb, iseloomustab hästi ka Atsi ennast. Temas on palju soojust, uudishimu, energiat, pühendumust ja järjepidevat uudsust. Ats ei ole paigaltammuja, vaid otsib pidevalt uusi väljundeid, kuidas panustada kogukonda, enda teadmisi ja oskusi teisteni tuua ja edasi anda. Ta on olnud noortele DJ Kooli juhendajaks Viljandi Avatud Noortetoas, kust mitmed noored on saanud DJ töö pisiku ja tegutsevad sellel maastikul. Ats innustab ja kaasab noori, kes on DJ karjääri alguses ja aitab neil edasi liikuda. Ta on mitmel aastal aidanud korraldada Viljandi linna aastavahetust, toetanud sündmusi heade mõtete ja teadmistega panustades alati 100%. Ka 2024 aasta Viljandi linna aastavahetuse kontseptsioon sai sellise suurepärase formaadi just tänu Atsile ning tema mõtetes mõlkunud idee hakkas kohe ka korraldajates end kandma.Ats väärib kindlasti tunnustamist oma professionaalsete korraldamisoskuste, laialt tuntud DJ tööga muusikamaailmas, heade mõtete generaatorina ja nende mõtete läbiviijana isegi kui asi tundub võimatu. Atsi, kultuuripreemia kandidaadiks, esitamise taga on koos minuga veel sadu inimesi, neid nii Viljandi linnast, erinevatest paikadest üle Eesti, kui ka kaugematest nurkadest teiselt poolt merd. |
| 1. **Teater TEMUFI**
 | *(esitaja Carolyn Mardim)*Kaheksa aastat projektiteatrina tegutsenud TEMUFI avas tänavu oktoobris Viljandis oma teatrimaja. Kolme teatrimajas tegutsetud kuu jooksul on välja toodud 3 uuslavastust, igaüks neist erinevale vanuse- ja sihtgrupile. Etendusi on külastanud lühikese ajajooksul mitmed tuhanded teatrinautlejad. Oma tegemistes lähtutakse põhimõttest „Publikut tuleb kanda kätel!“. TEMUFI uus teatrimaja on soe ja hubane ning publikut kantakse tõesti kätel majja sisenemise hetkest ning peale etendusi on võimalus istuda ja muljetada veel stiilses teatribaaris.Viljandi võib olla väike linn, aga siia mahub kaks eriilmelist teatrimaja. Kui Ugala on traditsiooniliselt turvaline ajalooline teatrimaja, siis TEMUFI *lounge*-teater pakub intiimsemat keskkonda, kus teatriõhtut nautida.Teater TEMUFI väärib auhinda ühelt pool seetõttu, et majanduskriisi keskel võeti ette julge samm oma teatrimaja avada ning teisalt selle eest, et nad Viljandi teatrikultuuri mitmekülgselt rikastavad. |
| *(esitaja MTÜ Viljandimaa Lasterikkad juhatus)*Temufi teater on toonud Viljandisse erinevatest Eesti linnadest külastajaid, mis on tõstnud ühiskondlikku sidusust, suhtlust ja kaasamist ühiskonnas. Teatrikultuuri edendamine Viljandi linnas. |
| *(esitaja Viljandi linnavolikogu Eesti Reformierakonna saadikurühm ja linna piirkonnaorganisatsioon, Johan-Kristjan Konovalov)*2024. aastal sai Viljandi uue teatri, kui juba pikalt tegutsenud TEMUFI trupp avas päris oma teatrisaali Tartu tänaval. Eraalgatusel põhinev teater on juba toonud vaatajateni mitmeid Eesti ja maailmaklassika lavastusi. Samuti on teater pööranud erilist tähelepanu noortele teatrihuvilistele. Lisaks sellele korraldab teater ka erinevaid sündmusi, mis rikastavad Viljandi kultuurielu. |
| *(esitaja Silver Kaljula)*TEMUFI teatrimaja avamine.MTÜ Temufi on Viljandi kultuuriellu märkimisväärse panuse andnud teater, mille pühendumus ja kirg on toetanud Viljandi linna ja maakonnas elava ja mitmekesise kultuurimaastiku arengut.8 aasta jooksul on Temufi loonud palju mitmekesiseid lavastusi ja kultuuriüritusi, olles samas andnud paljudele näitlejatele-lavastajatele ning lisaks stuudio loomise näol veel noortele ja kogukonna liikmetele võimaluse osaleda ja ennast väljendada. Lisaks loonud töökohti ja tööampsu võimalusi 20-le.2024. aastal oma teatrimaja avamine on olnud oluline verstapost, mis kinnitab Temufi pühendumust kultuuri edendamisele Viljandis ja kogu maakonnas. Temufi lavastused meelitavad ligi publikut üle Eesti. Temufi tegevus ei ole vaid etenduste korraldamine, vaid ka kohaliku kultuuri väärtustamine, elavdamine ja kohaliku kogukonna ühendamine. Temufi eesmärk ei ole olnud vaid luua uusi lavastusi, vaid ka luua elav ja arenemiskeskkond, kus inimesed saavad kogeda kunstilist väljendust, töötada professionaalsete loojatega ning arendada oma teatrivaimu. Teater TEMUFI eesmärk on luua maailm, mis pakub vaheldust argipäevale, aitab mõtestada reaalsust ja tuua soojust meie hinge. |
| *(esitaja Valimisliit Südamega Viljandis, Juhan-Mart Salumäe)*Viljandi sai 2024. aastal ühe teatri võrra rikkamaks, kui sügisel avas oma uksed Temufi teater. Seni mitmete silmapaistvate suvelavastustega silma paistnud loominguline kollektiiv ujub vastuvoolu ning ajal, mil mujal Eestis mõnigi teater uste sulgemist plaanib, otsustasid nad avada Viljandis erateatri. Juba esimese mõne kuuga on seal lävele tulnud mitmed noortele suunatud lavastused, mis juhivad tähelepanu olulistele ühiskondlikele küsimustele. Seeläbi pakuvad nad Viljandis programmi, mis rikastab siinset kultuurielu. |
| 1. **PEEP MAASIK**
 | *(esitaja Silver Kaljula)*Peep Maasik on olnud MTÜ Temufi teatri tegev- ja loovjuhina oluline liider, kelle visionäärne juhtimine on aidanud luua Viljandis uue ja elava kultuurikeskuse. Tema pühendumus, loovus ja kõrge professionaalsus on olnud põhjus, miks Temufi on suutnud areneda ja edukalt tegutseda juba 8 aastat. Peep on suunanud teatri igapäevast tööd ja juhtinud ka teatristuudio tööd noortele, olles inspiratsiooniks ja eeskujuks nii oma töötajatele kui ka kohalikele loomeinimestele. Tema juhtimise all on avatud uus teatrimaja, mis toetab jõudsalt linna kultuuritegevust. Peep suudab alati tasakaalustada kunstilise ja organisatsioonilise töö, andes samas edasi oma armastust ja kirge kultuuri vastu. Tema teeneid Viljandi kultuuri arendamisel on raske üle hinnata, olles pühendunud sellele, et linnas oleks veel üks koht, kus kunst ja kultuur elavad ja hingavad. |
| 1. **VALLI PANG**
 | *(esitaja Viljandi Linnavolikogu Eesti Keskerakonna saadikurühm ja Eesti Keskerakonna Viljandi linna osakond, Helmut Hallemaa)*Valli Pang, koorijuht ja muusikaõpetajaValli Pang on aastaid olnud tegev koorijuhina, juhendanud meesansamblit Pange Poisid ja Ingeri-Soome segakoori Sävel, lastekoore. Tal on ka 2027. aastani kehtiv koorijuhi kutsetunnistus.See töö jätkus, jätkuvalt ka aastal 2024. 6. juulil täitus tal 51 aastat tööd muusikaõpetajana, 36 aastat järjepidevalt meesansambel Pange Poisid juhendajana, on olnud Säveli segakoori dirigent 24 aastat.2024 – kutsutud Eesti Vabariigi 106. aastapäeva tänukontserdile – Kultuuripreemia nominent.Aastaid on ta aktiivselt osalenud Viljandi Jakobsoni Kooli hoolekogu liikmena. |
| 1. **KULTUURI-AKADEEMIA PÄRAND-TEHNO-LOOGIA ÕPPEKAVA PROGRAMMI-JUHT AVE MATSIN JA KULTUURI-AKADEEMIA „PÄRANDUS-FESTIVALI“ PROJEKTI-JUHID**
 | *(esitaja Elerin Laurimäe)*Kultuuriakadeemia pärandtehnoloogia õppekava programmijuht Ave Matsin ja Kultuuriakadeemia projektijuhid „Pärandusfestivali“ korraldamise eest.Ave on põhikohalise õppejõuna kultuuriakadeemias töötanud alates 2003. aastast. Need aastad on ta koolile pühendunult eest vedanud käsitöö erialasid.Aastast 2020 on Ave juhtinud kooli nimel Pärandilinn Viljandi (Unesco loovlinn) toimkonda ning temalt pärineb ka parandusfestivali ja linnameistri valimise idee.Käesoleva nominatsioonile esitamise põhjus on 2024. aastal toimunud Viljandi pärandusfestival, mis oli Ave mõte ja algatus ning mis sai teoks tänu Ave erialasele kogemusele, teadmistele ning suhete võrgustikule. Viljandi pärandusfestival kuulus Tartu 2024 põhiprogrammi ning oli nii TÜ Viljandi kultuuriakadeemia, Viljandi linna kui Tartu 2024 selle sügise tippsündmus. Lisaks Eesti pärandnähtustele suutis Ave tuua festivalile pärandi esindajaid ka Nigeeriast, Namiibiast, Taist, Šotimaalt, Inglismaalt ja mujalt. Oma põhjalikkuses ja inimlikus soojuses oli Ave Viljandi pärandusfestivali meeskonna võimas tugisammas viies projekti ellu koos Kultuuriakadeemia Vilma maja projektijuhtidega (Evelin, Elerin, Lembe).Osalejate tagasisidena oli tegemist väga erilise, sisus ja vormis omanäolise ning olulise sündmusega. |
| 1. **TÜ VILJANDI KULTUURI-AKADEEMIA RAHVUSLIKU KÄSITÖÖ OSAKOND** (näitus „Ajajõgi“, rahvusvaheline käsitöökonverentsi „Pärand kestliku kogukonna teenistuses“ ja „Pärandusfestival“)
 | *(esitaja Kristina Libe)*TÜ Viljandi Kultuuriakadeemia rahvusliku käsitöö osakond: näituse „Ajajõgi“, rahvusvahelise käsitöökonverentsi „Pärand kestliku kogukonna teenistuses“ ja Pärandusfestivali korraldamise eest.Pärandtehnoloogia õppesuuna avamisest möödus tänavu 30 aastat. Kultuuriakadeemia rahvusliku käsitöö osakonna tegevust on raske ülehinnata Eesti käelise pärimuse ja oskuste säilitaja ja uurijana. Lisaks on tegemist kogu Euroopa kõrgharidusmaastikul unikaalse õppekavaga, kus õpetatakse ja õpitakse pärandipõhist käsitööd nii praktiliselt tegema, uurima kui ka loovalt tõlgendama. TÜ VKA on aidanud uuele elule mitmeid vanu unustatud käsitöötehnikaid ning panustab pidevalt käsitööteadusesse. Rahvusliku käsitöö osakond on ka Unesco loovlinn Viljandi töörühma juht. Käesoleval aastal on rahvusliku käsitöö osakond panustanud oluliselt ka Viljandi kultuuriellu. Ümmarguse aastapäeva puhul korraldatud näitusel „Ajajõgi“ sai näha 16 kultuurakadeemia vilistlase ja õppejõu rahvuslikul ainesel põhinevat loomingut. Lisaks imelistele näituseksponaatidele väärib tähelepanu ka näituse väljapanek ja ülesehitus, mis oli üks omapärasemaid ning loovast ja väärindavast taaskasutusest lähtuv (materjalina leidis kasutamist isegi osa Viljandi rippsilla vanast laudisest). Näituse olulisust näitas seegi, et avamisel ei mahtunud kõik soovijad saaligi.Tartu 2024 raames korraldas rahvusliku käsitöö osakond ka Pärandusfestivali, mille avas rahvusvaheline pärandkulutuurile pühendatud konverents „Pärand kestliku kogukonna teenistuses“. Konverentsil arutati, kuidas rahvuskultuuri teadmised aitavad leida säästlikke lahendusi sotsiaalsetele majanduslikele ja ökoloogilistele probleemidele. Pärandusfestivalil aga keskenduti pärandile omastele väärtustele parandamisele. Erinevates töötubades said kõik huvilised õppida parandusoskusi ning konverentsi kaugete külaliste käe all tutvuda ka teise maade käsitöötehnikate ja pärandoskustega. Konverents laiendas Viljandi rahvusvahelist tuntust ning haaret kui UNESCO loovlinn. |
| 1. **PÄRANDUS-FESTIVAL**
 | *(esitaja perekond Martinson)*Kõrgetasemelise rahvusvahelise konverentsi ja mitmekülgse rahvapeo korraldamise eest. |
| 1. **VISUAAL-KUNSTI-FESTIVAL VILJANDI TULED**
 | *(esitaja perekond Martinson)*Suurepärase rahvusvahelise programmiga Tartu 2024 kultuuriprogrammi kuulunud festivali korraldamise eest. |
| 1. **MARI VALLIKIVI JA EVA LAANTEE REINTAMM, NÄITUS „VARJATUD MAAILMADE AVARDUMINE. IDA-EUROOPA AUTSAIDER-KUNST“**
 | *(esitaja Viljandi linnavolikogu Eesti Reformierakonna saadikurühm ja linna piirkonnaorganisatsioon, Johan-Kristjan Konovalov)*Euroopa kultuuripealinna Tartu 2024 raames pandi Kondase keskuse juhtimisel kokku rahvusvaheline näitus, mis tõi kokku kümne riigi kunstnike tööd. Lisaks Kondase keskusele asus näitus Valga Muuseumis ja Tartu Ülikooli Muuseumis. Niivõrd mahuka, mitmekülgse ja maailmapilti avardava näituse Viljandisse jõudmine on erakordne sündmus, mis väärib esile tõstmist. |
| *(esitaja Ege Enok)*Kondase Keskuse näitus „Varjatud maailmade avardumine“.Suurepärase rahvusvahelise autsaider kunsti nähtavale toova Tartu2024 kultuuripealinna põhiprogrammi kuuluva ja korraga kolmes linnas toimuva näituse korraldamise eest. |
| 1. **KONTSERT-BAAR KONSERVA-TOORIUM**
 | *(esitaja Ege Enok)*Ainus Viljandi alternatiivkultuuri kontsertpaik, kus on 2024.a. toimunud 94 erinevat sündmust umbes 150 artistiga Eestist kui ka välismaalt. |
| 1. **KOERA SABA KERGITAJA (EERO TALSIAINEN)**
 | *(esitaja Ege Enok)*Aastal 2024 korraldanud 3 luulesündmust ja andnud võimaluse „äärmus harrastus inimestele“ sahtlisse kirjutatud luulet ette kanda. |
| 1. **JÜRI LEITEN JA PAAVO LAMPINEN**
 | *(esitaja Helmen Kütt)*Preemia kandidaat on Jüri Leiten ja Paavo Lampinen.26. juunil toimus Viljandi Lauluväljakul Viljandi Suveooper 5.0 kontsert „Pan American Night Flight“, mis oli sellel korral pühendatud meie kultuuri suurkuju, dirigendi ja ühiskonnategelase Eri Klasi 85. sünniaastapäevale.Imeline muusikasündmus koosnes kolmest vaatusest ja esimene vaatus EXTRAORDINARIUS REGULARIS – Eri lugu, heitis pilgu maestro elu kõrghetkedele.Mihhail Gerts, kes dirigeeris suveooperil üle-eestilist Noorte sümfooniaorkestrit, kes oli idee autor ja E. Klasi õpilane, näeb just selliselt tagasivaadet oma õpetajast. Seekordne suveooper oli nagu öine kontinentide vaheline muusikaline lend, mis iseloomustas maestro Eri Klasi tavapärast tööelu – pikki lende koos partituuride ja kontsertide ettevalmistamisega. Tema lemmikheliloojad, muusika ning erinevad orkestrid, mida ta juhatas oma elu jooksul ülesaja mõttelisteks saatjateks neil öistel lendudel. Tänu Eri Klasile said tuule tiibadesse maailmas RAM, ERSO, paljud rahvusooper Estonia solistid ja dirigendid.Viljandi Suveooper 5.0 kontserdi piletid müüdi kõik välja ja vaid tänu ERR-i ülekandele Eesti Televisioonis said sellest osa tuhanded ja tuhanded ooperisõbrad.Kontserdil anti välja Eesti Rahvuskultuuri Fondi neljas „Stipendium Estonicum Eri Klas“, mis 2024.a. oli pühendatud filmikunstile ja mille pälvis režissöör ja stsenarist Tanel Toom.Suurejooneline muusikasündmus väärib linna tunnustust, sest juba aastaid muudab armsa kodulinna Viljandi ooperisõprade mekaks ning väga oodatud kohtumiskohaks! |
| *(esitaja Viljandi Linnavolikogu Isamaa saadikurühm, Helir-Valdor Seeder)*Paavo Lampineni ja Viljandi Suveooperi. Paavo Lampineni eestvedamisel toimus sellel aastal Viljandi Laululaval juba viiendat korda Suveooper, mis sellel aastal oli pühendatud Eri Klasi 85. sünniaastapäevale. Südasuvine rahvusvaheline kontsertelamus andis võimaluse viljandlastel nautida kõrgetasemelist muusikat ja põhjuse turistidele külastada Viljandit. Suveooperist tegi ülekande ja salvestuse koos intervjuude ja meenutustega Eri Klasist ka Eesti Televisioon, mis võimaldas muusikaelamusest osa saada kõigil Eesti muusikasõpradel. Suveooper on kujunenud kultuurilinna Viljandi üheks esindusürituseks. |
| 1. **TIIU MÄNNISTE**
 | *(esitaja Helmen Kütt)*Tiiu Männiste andis välja raamatu „Viljandi kunstielu 20. sajandi teisel poolel“ – see on lugu Viljandi poole sajandi pikkusest kunstielust, kus ka keeruliste olude kiuste loodi omanäolist kunsti. Raamat väärib märkamist ja tunnustamist ning kultuuripreemiat. |
| *(esitaja Valimisliit Südamega Viljandis, Juhan-Mart Salumäe)*Teeme ettepaneku tunnustada Viljandi linna kultuuripreemiaga kultuuriloolast Tiiu Männistet, kelle sulest ilmus 2024.aastal raamat „Viljandi kunstielu 20. sajandi teisel poolel“. Teos annab ülevaate Viljandi kunstielust nii sõjajärgse okupatsiooni aastail kui esimesel kümnendil taasiseseisvunud Eestis. Raamatus leiduv mitmesajast nimest koosnev register kaardistab esmakordselt Viljandis ja selle lähiümbruses tegutsenud kunstnikud ning aitab täita pikalt püsinud tühimikku nii linna kui ka kogu Eesti kultuuriloos. Sõnalist infot täiendavad fotod kohalike tunnustatud kunstnike loomingust, võimaldades jälgida Viljandi järvemaastike, lossimägede ja miljööväärtusliku linnaruumi kujutamise nüansse erinevatel kümnenditel. Möödunud sajandi 90-ndatel oli Tiiu Männistel silmapaistev roll Viljandi kunstielus festivali Kiriküüt korraldajana. Käesoleval aastal ilmunud raamat on vähemalt võrdväärne või kaalukamgi panus linna kirevasse ja omanäolisse kunstiellu. Selle raamatu ilmumisega tähistas autor ka oma 65. sünnipäeva. |
| 1. **MEESKOOR SAKALA**
 | *(esitaja Valimisliit Südamega Viljandis, Juhan-Mart Salumäe)*Teeme ettepaneku tunnustada Viljandi linna kultuuripreemiaga meeskoori Sakala.1929.aastal asutatud Sakala, linna vanim järjepidevalt tegutsev koor, on kogu Viljandimaa meestelaulu kandnud väärikalt 95 aastat. Oma 95. juubelikontserdi kavalehel ütlevad lauljad ise: „Püüame hoida oma keelt ja kultuuri ning ei pelga ka teiste kultuuride paremaid palasid oma publikule tutvustada. Meil on andekad ja võimekad dirigendid. Meie soov on, et eestikeelne meestelaul meie kodulinnast ei kaoks.“2023. aastal võitis Sakala Eesti Meestelaulu Seltsi 35. aastapäevale pühendatud meeskooride konkursil B-kategooria kooride hulgas esikoha ning Liisi Toomsalu tunnistati konkursi parimaks dirigendiks.2024. aastal on meeskoor esitatud Eesti kooriühingu aasta koori preemia kandidaadiks ning Liisi Toomsalu püüab aasta kooridirigendi tiitlit. Tänavu novembris Sakala juubelikontserdile kogunenud publiku arvukus kinnitas, et viljandlastele lähevad Sakala tegemised korda. |

(allkirjastatud digitaalselt)

Annika Aasa

kultuuri- ja spordispetsialist